
KRETINGOS RAJONO SAVIVALDYBĖS
ŽELDYNŲ IR ŽELDINIŲ APSAUGOS IR PRIEŽIŪROS KOMISIJOS 
POSĖDŽIO PROTOKOLAS

2026 m. liepos       d. Nr. D8-
Kretinga

Posėdis vyko 2026 m. birželio 30 d. nuo 9.00 val. iki 10.00 val. 
Posėdžio pirmininkė – Odeta Viršilienė – Savivaldybės administracijos Vietinio ūkio ir turto valdymo skyriaus vyriausioji specialistė.
[bookmark: _Hlk191297166]Posėdžio sekretorė – Kristina Žiaušienė– Savivaldybės administracijos Architektūros ir teritorijų planavimo skyriaus patarėja.
[bookmark: _Hlk117693405][bookmark: _Hlk191040669]Komisijos nariai: Alma Patamsienė – Kretingos miesto seniūnijos seniūno pavaduotoja, , Jonas Abromas – Kretingos rajono gyventojas, bendruomenės atstovas, narys, Jekaterina Labanauskienė – Kretingos rajono gyventoja, bendruomenės atstovė, narė, Aida Mitkienė – Kretingos rajono gyventoja, bendruomenės atstovė, narė.
Kviestiniai svečiai: Vidmantė Burbienė - Valdybos Klaipėdos aplinkos apsaugos skyriaus vyresnioji specialistė.

DARBOTVARKĖ: 
Dėl Kretingos miesto seniūnijos 2026 m. birželio 8 d. gauto prašymo.

SVARSTYTA.
[bookmark: _Hlk149564079]Kretingos miesto seniūnijos 2026 m. birželio 8 d. prašymas, kuriuo, atsižvelgiant į 2026 m. birželio 1 d. gautą gyventojos prašymą, prašoma įvertinti valstybinėje žemėje Pempių g., ties žemės sklypais Nr. 16 ir Nr. 18, Kretingos mieste, augančių apie 40 eglių kirtimo galimybę ir pateikti Želdynų ir želdinių apsaugos ir priežiūros komisijos išvadą.
Gyventoja prašyme nurodė, kad valstybinėje žemėje augančios eglės užstoja saulės šviesą, todėl į jos žemės sklypus patenka nepakankamas natūralios šviesos kiekis.
Komisijos nariai kartu su Klaipėdos aplinkos apsaugos skyriaus vyresniąja specialiste (toliau – Aplinkosauga) atliko vietos apžiūrą, kurioje dalyvavo ir gyventoja.
Apžiūros metu nustatyta, kad valstybinėje žemėje auga apie 40 eglių, kurių kamienų skersmuo yra nuo 12 cm iki 60 cm. Eglės auga vakarinėje ir šiaurinėje pusėje, o atstumas nuo medžių iki žemės sklypų Pempių g. 16 ir Pempių g. 18 ribų tiek vakarinėje, tiek šiaurinėje pusėje yra didesnis kaip 6 m.
Apžiūros metu nustatyta, kad abu žemės sklypai buvo pakankamai apšviesti saulės, akivaizdaus saulės šviesos trūkumo ar nuolatinio užtemdymo nenustatyta. Komisijos vertinimu, vakarinėje ir šiaurinėje pusėje augančios eglės  įtakos saulės šviesos patekimui į minėtus sklypus neturi. Sklype Pempių g. 18 statinių nėra, teritorija neprižiūrima, o sklype Pempių g. 16 kiemo teritorija apžiūros metu buvo pakankamai apšviesta.
Įvertinus želdinių būklę nustatyta, kad daugumos eglių būklė yra gera. Dalis vakarinėje pusėje augančių eglių anksčiau buvo genėtos, kai kuriose eglėse nustatyta sausų šakų. Taip pat nustatyta, kad eglės susodintos gana tankiai, tarp jų auga savaime užaugę krūmai ir vaismedžiai, o kai kurios iki 12 cm kamieno skersmens eglės yra nudžiūvusios.
Komisija pažymėjo, kad teritorijoje tikslinga atlikti želdinių priežiūros darbus – pašalinti sausas šakas, prireikus nugenėti apatines šakas, pašalinti nudžiūvusias iki 12 cm kamieno skersmens egles, savaime užaugusius krūmus ir kitus menkaverčius želdinius.
Nustatyta, kad eglės auga valstybinėje žemėje, esančioje sodininkų bendrijos bendrojo naudojimo teritorijoje.
Vadovaujantis Kriterijų, kuriuos atitinkantys medžiai ir krūmai priskiriami saugotiniems želdiniams, patvirtintų Lietuvos Respublikos Vyriausybės 2008 m. kovo 12 d. nutarimu Nr. 206 „Dėl kriterijų, kuriuos atitinkantys medžiai ir krūmai priskiriami saugotiniems želdiniams, patvirtinimo“ (Lietuvos Respublikos Vyriausybės 2021 m. gruodžio 22 d. nutarimo Nr. 1101 redakcija), priedo 8 punktu, sodininkų bendrijų bendrojo naudojimo žemėje saugotinais laikomi medžiai, kurių kamieno skersmuo yra 20 cm ir didesnis. Vertinamos eglės atitinka saugotinų želdinių kriterijus.
Apžiūros metu taip pat nustatyta, kad gyventoja valstybinėje žemėje yra įrengusi tvorą ir vartus. Komisijos turimais duomenimis, šie statiniai galimai įrengti nesilaikant teisės aktų reikalavimų. Be to, įrengiant tvorą buvo pažeistas šalia augančios eglės kamienas.
NUTARTA:
1. Nepritarti prašymui leisti kirsti valstybinėje žemėje, ties žemės sklypais Pempių g. 16 ir Pempių g. 18, Kretingos mieste, augančias egles, kadangi apžiūros metu nenustatyta, jog jos ribotų saulės šviesos patekimą į gretimus žemės sklypus ar būtų blogos būklės bei keltų pavojų.
2. Rekomenduoti atlikti želdinių priežiūros darbus – pašalinti sausas šakas, prireikus atlikti apatinių šakų genėjimą, pašalinti nudžiūvusias iki 12 cm kamieno skersmens egles, savaime užaugusius krūmus ir kitus menkaverčius želdinius.
3. Informuoti sodininkų bendrijos „Draugystė“ pirmininkę apie apžiūros metu nustatytą faktą, kad valstybinėje žemėje yra įrengta tvora ir vartai, ir rekomenduoti imtis veiksmų, siekiant užtikrinti, kad valstybinė žemė būtų naudojama laikantis galiojančių teisės aktų reikalavimų. Taip pat atkreipti dėmesį, kad įrengiant tvorą buvo pažeistas šalia augančios eglės kamienas.
KOMISIJOS TEIKIAMA IŠVADA.
	Želdynų ir želdinių apsaugos ir priežiūros komisija, įvertinusi vietoje želdinių būklę, jų išsidėstymą bei vadovaudamasi galiojančių teisės aktų nuostatomis, teikia išvadą, kad nėra pagrindo pritarti prašymui kirsti valstybinėje žemėje, ties žemės sklypais Pempių g. 16 ir Nr. 18, Kretingos mieste, augančias egles. Apžiūros metu nenustatyta, kad eglės ribotų saulės šviesos patekimą į gretimus žemės sklypus ar keltų pavojų žmonių saugumui ir turtui. Komisija rekomenduoja atlikti želdinių priežiūros darbus – pašalinti sausas šakas, prireikus nugenėti apatines šakas, pašalinti nudžiūvusias iki 12 cm kamieno skersmens egles, savaime užaugusius krūmus ir kitus menkaverčius želdinius.
	PRIDEDAMA. Nuotraukos, 4 vnt.

Posėdžio pirmininkė								Odeta Viršilienė

Posėdžio sekretorė	Kristina Žiaušienė

